

Irena Kruopienė – lietuvių kalbininkė, nuo 2000 m. humanitarinių mokslų daktarė, Kalbos ir kultūros instituto LINGUA LITUANICA direktorė. 1984 baigusi Vilniaus universitete lietuvių filologiją, iki 2007 jame dėstė. Nuo 2007 Lietuvos muzikos ir teatro akademijos Vaidybos ir režisūros katedros docentė, 2013–2017 buvo Mykolo Romerio universiteto profesorė. Mokslinių tyrimų sritys – fonetika, fonologija (morfonologija), tartis, kirčiavimas, kalbos kultūra, lingvodidaktika. Dalyvauja Lietuvos radijo ir televizijos šviečiamosiose laidose lietuvių kalbos klausimais, veda tarties ir kirčiavimo seminarus žiniasklaidos darbuotojams, dėsto lietuvių kalbą užsieniečiams.

Parengė mokomąsias knygas: *Trumpas lietuvių kalbos fonetikos aprašas* (1996), *Ištark*…: Taisyklingos tarties mokomoji knyga (2004), *Lietuvių kalbos pradmenys* = Basic Lithuanian (su G. Kačiuškiene, 2007), *Susipažinkime*: Trumpas lietuvių kalbos kursas pradedantiesiems, *Tobulėkime*: Trumpas lietuvių kalbos kursas mokantiesiems (abi 2008), *10 žingsnių*: Trumpas lietuvių kalbos kursas pradedantiems (2009), *Pasikalbėkime*: Lietuvių kalbos pagrindų kursas (su kitais, 2017), *Perženk slenkstį*: B1 lygio lietuvių kalbos kursas (2018). Dalyvauja įvairiose mokslinėse konferencijose, yra paskelbusi per 50 mokslo ir mokslo populiarinamųjų straipsnių.

**Taisyklinga sakytinė raiška – siekiamybė ir realybė**

Pastaruoju metu dažnai kalbama ir rašoma apie vis prastėjančią jaunimo sakytinę raišką – ydingą artikuliaciją, kirčiavimo ir intonavimo trūkumus.  Tar­tis ir kir­čia­vi­mas – kie­tas rie­šu­tė­lis. Daž­nas su­klys­tam, – ne iš­im­tis ir ak­to­riai, tik jų klai­dos la­biau pa­ste­bi­mos. Pa­pras­tai iš te­le­vi­zi­jos, ra­di­jo, tea­tro žiū­ro­vai ir klau­sy­to­jai ti­ki­si pa­vyz­di­nės kal­bos, de­ja, iš­girs­ta ne vi­sa­da. Pa­si­tai­ko vis­ko – kal­bos kul­tū­ros, žo­dy­no, kir­čia­vi­mo ne­tiks­lu­mų, bet ne­tai­syk­lin­ga tar­tis krin­ta į akis pir­miau­sia. Todėl čia ir norėtųsi atkreipti dėmesį į esamų ir būsimųjų aktorių garsinės raiškos ypatumus, madas ir tendencijas, aptarti susikaupusias problemas. Jas, beje, pastebi ir patys studentai. Paklausti, ką ma­no apie sa­vo tar­tį, kas ge­ra jų kal­bo­je, o kas tai­sy­ti­na, dažniausiai įvardija il­gų­jų ir trum­pų­jų bal­sių (tarp jų, be abe­jo, *ė* ir *o*) ta­ri­mą. Iš tie­sų taip yra, bet čia ne tik ak­to­rių bė­da. Pa­sta­ruo­ju me­tu pa­ste­bi­ma jau­ni­mo ma­da ar ma­nie­ra kal­bė­ti su­gle­bu­siais ar at­si­pa­lai­da­vu­siais kal­bos pa­dar­gais. Taip kal­bė­da­mas il­gų­jų bal­sių nie­kaip ne­iš­tar­si. Dar dau­giau, ne­beiš­ta­ria­mi iš­ti­si skie­me­nys, ypač ga­lū­nė­se.

Aptarus šiuos ir kitus klausimus, pranešime pabrėžiama, kad visi kartu turėtume ieškoti patrauklių ir veiksmingų sakytinės raiškos ugdymo būdų, tuomet mū­sų sie­kia­my­bė – tai­syk­lin­ga, sklan­di ir na­tū­ra­li kalba – taptų realybe.